TATA PANGIBADAH MINGGU PRA PASKAH I 26 FEBRUARI 2023 TABUH 09.00 WIIK "KASETYAN INGKANG MULIHAKEN" PAWARTOS PRADATANING PASAMUWAN (namung menawi wonten éwah-éwahan utawi tambahan) P A T U N G G I L A N (Lonceng kaungelaken kaping 3. PL nyumet lilin pangibadah) Pasamuwan Jumeneng TIMBALAN PANGIBADAH PL : Haléluya! Padha saosa puji marang Gusti Allah ana ing pasucèné! Padha saosa puji marang Panjenengané ana ing cakrawalané kang santosa! U : PADHA SAOSA PUJI MARANG PANJENENGANÉ / MARGA SAKA SAKÈHING KAKIYATANÉ, / PADHA SAOSA PUJI MARANG PANJENENGANÉ / MARGA SAKA KALUHURANÉ KANG NGÉBAT-ÉBATI! PL : Padha saosa puji marang Panjenengané kanthi swaraning kalasangka. Padha saosa puji marang Panjenengané kanthi clempung lan slukat! U : PADHA SAOSA PUJI MARANG PANJENENGANÉ / KANTHI TERBANG LAN JEJOGÉDAN, / PADHA SAOSA PUJI MARANG PANJENENGANÉ / KANTHI SWARANING CLEMPUNG LAN SULING! PL : Padha saosa puji marang Panjenengané kanthi kecèr kang kumencring, padha saosa puji marang Panjenengané kanthi kecèr kang gumenjrèng! U : KABEH KANG AMBEKAN / KAREBÈN PADHA SAOSA PUJI MARANG PANGÉRAN YÉHUWAH! / HALÉLUYA! Pasamuwan ngidungaken KPJ 59. PINUJIA TANSAH ALLAH MAMIRAH Pinujia tansah Allah Mamirah, kang gung tresnanira mring salir titah. Tyang dosa duraka sinung apura, tinebus sing pati temah basuki Luhurna, mulyakna Gusti Sang Pamarta! Luhurna, mulyakna pangruwating dosa. Pasrah mring Allah srana pracaya margining waluya tentrem raharja. (Pasrah tinampi Kitab Suci, laré-laré Sekolah Minggu tumuju sangajenging sanctuary) Pinuji slaminya Allah Matresna, kang ngegungken sabar mring tyang kang nasar, nuntun mring pitobat srana sih-rahmat, mrih tyang mursid yekti sinung Roh Suci. Luhurna, mulyakna Gusti Sang Pamarta! Luhurna, mulyakna pangruwating dosa. Pasrah mring Allah srana pracaya margining waluya tentrem raharja. VOTUM PF : Pangibadah Minggu Pra Paskah sepisan punika lumampah ing salebeting pengaken kita sesarengan : U : PITULUNGANKU ASALÉ SAKA ALLAH, KANG NITAHAKÉ LANGIT LAN BUMI. (Mazmur 121:2). Komisi Liturgika GKJ Kabluk Semarang -- 1
SALAM PF : Gusti Allah, Rama kita, lan Gusti Yésus Kristus, maringana sih-rahmat lan katentreman marang kowé. (1 Korintus 1:3). U : (ngidungaken) AMIN, AMIN, AMIN. PAMBUKA PL : Pangibadah dinten punika katindakaken kanthi jejer KASETYAN INGKANG MULIHAKEN. Waosan sepisan kapethik saking Purwaning Dumadi 2:15-17; 3:1- 7 ingkang dipuntanggapi kanthi waosan Mazmur 32:1-7. Waosan kaping kalih kapethik saking Roma 5:12-19. Déné waosan Injil kapethik saking Matius 4:1-11 (PF mberkahi lare-lare sekolah minggu) PF : "Aku nyuwun marang Gusti Allah, supaya saka gunging kamulyané, kersaa maringi kekuwatan lantaran Sang Roh Suci marang kowé, lan nyantosakaké batinmu. Sarta supaya merga saka kaprecayanmu Sang Kristus dedalem ana ing atimu. Pandongaku muga-muga kowé padha ngoyoda lan tetalesa sajroning katresnan." (Laré sekolah minggu tumuju ruang Ibadah Anak) Pasamuwan ngidungaken KPJ 34. ULUKNA PAMUJI Ulukna pamuji kanthi trusing ati, hé titah, mring Gusti Allah kang setya lan maha mirah; wit sira rinoban berkah. Saosa panuwun kanthi masmur kidung hé sira, wong kang pracaya mring Allah sumbering berkah; wit sira sinung raharja. Pasamuwan Lenggah MULAD SARIRA SL : "Sing dadi umat ana ing Kratoné Allah kuwi dudu angger wong sing matur marang Aku: 'Gusti, Gusti', nanging mung wong sing padha nglakoni kersané Rama-Ku ing swarga." (Matius 7:21) PL : Mboten wonten tiyang satunggal-satunggala ing antawis kita ingkang keconggah netepi dhawuh menika akanthi wetah nindakaken karsanipun Sang Rama ing swarga. Kita ngrumaosi bilih kita asring mboten setya dhumateng Gusti, amargi langkung nengenaken dhiri kita piyambak, mila sumangga kanthi tulus sarta sawetahing manah, kita télakaken panelangsa saha pamratobat kita ing ngarsanipun Gusti dalah sesami. (pasamuwan ndedonga pribadi kairingan instrumèn KPJ 48) Pasamuwan ngidungaken KPJ 48. GUSTI ANGANTYA SIRA Gusti angantya sira wong dosa. Aruming swara nimbali sira. Nyuwunna luwar lan pangapura! Mareka, saosna ati nira! Komisi Liturgika GKJ Kabluk Semarang -- 2
Reff. Lah mareka! Gusti angantya, aywa adoh-adoh, umareka! Gusti anganti-anti sira! Ywa nyenyuwé, mula gya mareka! Hé, wong dosa, lempar dalanira. Nyata gampang lamun liniwatan. Nging sira tan nduga tan uninga! yéku tan anjog mring nagri baka! Reff. Pasamuwan Jumeneng PAWARTOS SIH-RAHMAT PF : Amargi sih-kawelasanipun Gusti ingkang tanpa watesan, Panjenenganipun karsa nampèni pratélan paneling-saning umatipun. Pamratobat ingkang dipun- télakaken kanthi tulus badhé mulihaken. Mila Gusti Ingkang Mahaasih nindakaken ayahan luhur lan mulya, maringi pangapunten lan nebus dosa. Wekdal menika, sami tampènana Sabdanipun Gusti ing 1 Pétrus 1:18-19 "18 Sebab kowé padha sumurup apa sing kanggo nebus uripmu sing tanpa guna, sing kokwarisi saka leluhurmu, dudu barang sing bisa rusak, uga dudu slaka utawa mas, nanging srana kurban sing pengaji banget, yakuwi Sang Kristus piyambak, kaya déné wedhus sing tanpa cacad lan mulus. Makaten pawartosing sih rahmat saking Gusti. U : PUJI SOKUR KONJUK GUSTI ALLAH. Pasamuwan ngidungaken KPJ 78. IBA BEGJAKU Iba begjaku lamun yakin Yésus duwèkku ing salamanya; aku tebusan kagungané, anyar uripku krana rahé. Reff. Aku memuji klayan rena, nggunggung asmané salamanya Aku memuji klayan rena, nggunggung asmané salamanya Dak aturaké jiwa-raga, marang Gustiku atiku lega, klayan anganti sarawuhé, matemah antuk sih-rahmaté. Reff. Pasamuwan Lenggah P E L A D O S A N S A B D A DONGA PELADOSAN SABDA (déning PF) PAMAOSING KITAB SUCI Pasamuwan ngidungaken KPJ 192. ISINING KABAR KABINGAHAN Isining kabar kabingahan winangsitken déning Pangéran, dadya srana paring piwulang margining kautaman. Dimèn tyang pitados tansah arumantos mbangun turut Gusti, nresnani sesami Waosan Kapisan L1 : Waosan kapisan saking PURWANING DUMADI 2:15-17; 3:1-7 Gusti Allah mapanaké manungsa ana ing petamanan Èden, didhawuhi ngolah lan ngreksa petamanan mau, karo dingandikani mengkéné, "Sarupané wit-witané petamanan iki wohé olèh kokpangan, kejaba mung witing pangerti bab kang ala lan becik, kuwi wohé aja kokpangan. Awit samasa kowé mangan wohé mau, ing Komisi Liturgika GKJ Kabluk Semarang -- 3
dina kuwi uga kowé bakal mati." Padha-padha kéwan sing katitahaké déning Gusti Allah, ula kuwi kéwan sing sugih akal. Ula mau takon karo wong wadon, "Apa bener Gusti Allah ora marengaké kowé mangan wohing wit-witan kabèh sing ana ing petamanan iki?" Wangsulané wong wadon, "Wohé wit-witan ing petamanan iki padha olèh dakpangan, kejaba mung wohé wit sing ana ing satengahé petamanan; sing didhawuhaké déning Gusti Allah, 'Aja kokpangan, malah kokgepok waé ora kena, supaya kowé aja padha mati.'" Ula banjur kandha, "Kuwi ora bener! Kowé ora bakal mati! Gusti Allah enggoné ngandika mengkono mau merga pirsa yèn samasa kowé padha mangan woh kuwi, kowé bakal dadi kaya Gusti Allah, lan ngerti apa sing becik lan sing ala." Wong wadon bareng namataké banjur kesengsem marang kaéndahané wit lan wohé mau, sing sajak prayoga dipangan lan bisa ngolèhaké kapinteran, mulané banjur methik woh mau, nuli dipangan. Sing lanang diwènèhi lan iya mèlu mangan.Sanalika iku uga pikirané wong loro mau kabukak, temahan padha weruh yèn wuda. Mulané banjur padha nggandhèng-nggandhèng godhong anjir kanggo nutupi awaké. Mekaten pangandikanipun Gusti U : PUJI SOKUR KONJUK GUSTI! Tanggapan SL : Masmur tanggapan saking Mazmur 32:1-7. Kidung isi piwulang anggitané Dawud. Begja wong sing diapura kaluputané, U SL U : KANG DOSANÉ KAALING-ALINGAN. : Begja wong : SING ORA DIWAJIBAKÉ DÉNING ALLAH NYANGGA PAUKUMANÉ KALUPUTANÉ, LAN ORA DHEMEN NGAPUSI. SL U SL U : Menawi kawula mboten ngakeni dosa kawula, manah kawula sumpek lan semplah, : MILA SESAMBAT SEDINTEN MUPUT. : Margi rinten dalu kawula Paduka gebagi kalayan nemen, : NGANTOS KEKIYATAN KAWULA TELAS, KADOS LUMUT INGKANG GARING DÉNING BENTÈRING MANGSA KETIGA. SL U SL U SL U SL U SL U : Dosa kawula lajeng kawula akeni ing ngarsa Paduka, : LAN KALEPATAN KAWULA MBOTEN KAWULA ALING-ALINGI, : panyuwun kawula, "Dakngakoni panerakku ana ing ngarsané Allah." : PADUKA LAJENG NGAPUNTEN PIAWON KAWULA. : Mila sakathahing tiyang mursid sami ndedonga : DHATENG PADUKA, : supados samasa sami katempuh ing karibedan lan keleban ing kasisahan : MBOTEN BADHÉ SAMI NGRAOSAKEN. : Paduka menika pangungsèn kawula, : PADUKA BADHÉ NEBIHAKEN KAWULA SAKING KARIBEDAN; KAWULA BADHÉ MEMUJI KANTHI SORA, NGIDUNGAKEN PANGLUWARAN SAKING PADUKA. Komisi Liturgika GKJ Kabluk Semarang -- 4
Waosan Kaping Kalih L3 : Waosan kaping kalih kapethik saking ROMA 5:12-19 Mlebuné dosa ana ing donya kuwi jalaran saka wong siji, lan dosané wong siji mau nekakaké pati. Pati mau nuli nyrambahi sakèhing manungsa, sebab saben manungsa wis nglakoni gawé dosa. Dosa wis ana ing jagad sadurungé Torèt kaparingaké déning Gusti Allah. Nanging yèn ora ana angger-angger, dosa ora kapétung. Éwasemono wiwit saka jamané Bapak Adam nganti tekan jamané Nabi Musa, pati wis nindakaké pangwasané ana ing uripé saben manungsa, klebu wong- wong sing ora nglakoni dosa kaya Bapak Adam, enggoné nerak angger-anggeré Gusti Allah. Bapak Adam kuwi gambaré Sang Kristus sing bakal rawuh.Nanging sakaroné ora padha, sebab kanugrahané Gusti Allah ngluwihi yèn ditimbang karo dosané Bapak Adam. Pancèn akèh wong sing padha mati, merga dosané wong siji (Adam) mau; nanging sih-rahmaté Gusti Allah luwih gedhé menèh. Mengkono uga sih-kanugrahané Gusti Allah sing kaparingaké ora nganggo bayaran marang wong akèh, lantaran sih-kamirahané wong siji, yakuwi Gusti Yésus Kristus.Pancèn gedhé banget bédané kanugrahané Gusti Allah karo dosané wong siji mau. Nalika dosané wong siji mau ditetepaké: "Salah"; nanging bareng dosa mundhak akèh, nuli putusané kanugrahan kadhawuhaké: "Ora Salah".Pancèn merga paneraké wong siji, pati nuli wiwit ngambra-ambra, jalaran wong siji mau; éwasemono luwih gedhé pangwasané wong siji liyané, yakuwi Gusti Yésus Kristus! Saben wong siji nampani kalubèraning sih-rahmaté Gusti Allah, lan nampani kayektèn, sing diparingaké kanthi gratis, bakal urip, lan nindakaké pangwasa lantaran Gusti Yésus Kristus.Yèn mengkono, kaya déné paneraké wong siji nekakaké paukuman marang wong akèh, mengkono uga penggawéné wong siji sing bener, ngluwari wong akèh, lan marakaké wong akèh mau padha urip. Padha kaya pembangkangé wong sing siji mau njalari wong akèh padha dadi wong dosa, kaya mengkono uga, merga pambangun-turuté wong siji, akèh wong banjur padha kabeneraké. Mekaten pangandikanipun Gusti U : PUJI SOKUR KONJUK GUSTI! Waosan Injil PF : Waosan Injil kawaosaken saking Injilipun Gusti Yésus Kristus miturut paseksinipun MATIUS 4:1-11 Sawisé mengkono, Gusti Yésus banjur katuntun déning Sang Roh Suci menyang ara-ara samun, supaya digodha déning Iblis. Ana ing kono Gusti Yésus siyam patang puluh dina patang puluh bengi. Banjur kraos luwé. Iblis nuli teka sowan ing ngarsané Gusti Yésus lan matur mengkéné: "Sarèhné Panjenengan menika Putranipun Allah, mangga séla-séla menika Panjenengan sabdakaken dados roti." Gusti Yésus paring wangsulan: "Wis katulis ing Kitab Suci: Manungsa kuwi uripé ora mung saka roti waé, nanging saka sakèhing sabda sing didhawuhaké déning Gusti Allah." Iblis banjur nggawa Gusti Yésus menyang kutha Yérusalèm lan mapanaké Panjenengané ana ing wuwunging Pedalemané Allah. Iblis nuli matur: Komisi Liturgika GKJ Kabluk Semarang -- 5
"Sarèhné Panjenengan menika Putranipun Allah, sumangga kula aturi anjlog; sebab wonten ing Kitab Suci wonten seratan mekaten: 'Pangéran bakal ndhawuhi para malaékaté njaga marang kowé, lan kowé bakal dithadhahi ing tangané supaya aja nganti kena ing watu.'" Pangandikané Gusti Yésus: "Nanging ing Kitab Suci iya ana tulisan mengkéné: 'Kowé aja nyoba marang Pangéran Allahmu.'"Gusti Yésus banjur digawa déning Iblis, menyang gunung sing dhuwur banget. Ana ing kono Gusti Yésus diaturi mirsani sakèhé kraton ing donya sakamulyané kabèh. Iblis banjur matur marang Gusti Yésus: "Sedaya menika kula caosaken dhateng Panjenengan, angger Panjenengan sujud nyembah dhateng kula." Gusti Yésus ngandika: "Wis lungaa, Sétan! Awit ing Kitab Suci wis tinulis mengkéné: 'Pangéran Allahmu sing wajib koksembah lan mung Panjenengané sing wajib kokbektèni!'" Wusana Iblis banjur lunga saka ngarsané Gusti Yésus; malaékat-malaékat tumuli padha sowan ngladosi Panjenengané. Mekaten pangandikanipun Gusti. Ingkang rahayu inggih punika saben tiyang ingkang mirengaken sabdanipun Gusti saha dipunèstokaken. Hosiana! U : (ngidungaken KJ 473b) HOSIANA, HOSIANA, HOSIANA! RENUNGAN. "KASETYAN INGKANG MULIHAKEN" WEKDAL ENING. (saged kagem pisungsung pepujèn) Pasamuwan Jumeneng PENGAKEN PITADOS M1 : Sesarengan sadaya tiyang pitados ingkang sumadya tetep gesang ing kasetyan dhumateng Gusti ing sadaya papan saha wekdal, sumangga kita ngekahaken kapitadosan kita srana ngucapaken Sahadat Kalih Welas ingkang mekaten ... Pasamuwan Lenggah DONGA SOKUR LAN SAFAAT (déning PF) P E L A D O S A N M É J A PISUNGSUNG M2 : Pamuji sokur ingkang kita télakaken ing ibadah kanthi ngaturaken pisungsung wekdal menika, kita talesi sabdanipun Gusti kados ingkang dipun-télakaken déning Rasul Paulus ingkang kaserat ing 1 Korintus 6:19-20 makaten: "Apa kowé padha ora sumurup, yèn badanmu iku padha dadi padalemané Roh Suci kang dedalem ana ing kowé, Roh Suci kang kaparingaké marang kowé déning Allah, sarta menawa awakmu iku dudu awakmu dhéwé? Sabab kowé wus padha tinuku lan wus kabayar lunas: Mulané padha ngluhurna Allah srana badanmu!" Sumangga kita ndedonga: Gusti Allah Rama Kaswargan, ngaturaken panuwun awit pangrimat Paduka ing sauruting gesang kawula. Sapunika kawula badhé ngaturaken pisungsung minangka atur panuwun dhumateng Paduka lumantar Komisi Liturgika GKJ Kabluk Semarang -- 6
Gréja punika. Karsaa nyucèkaken kawula supados anggèn kawula ngaturaken linandhesan raos sumarah dhumateng berkah Paduka. Pradataning Pasamuwan ingkang kapiji ngrimat saha nanjakaken pisungsung punika ugi tansaha Paduka berkahi. Ing Sang Kristus kawula ndedonga. Amin. Pasamuwan ngidungaken KPJ 157. CAOSNA PISUNGSUNGMU Caosna pisungsungmu anèng pasamuwan klayan lilaning ati, klawan legawa. Aturna pisungsungmu kanthi sukarena. Caosna pisungsungmu dadya cihnaning bungah minangka panuwunmu, wit sihing Allah. (bokor pisungsung kaaturaken majeng) Pisungsung kagem Gusti dadia sarana amrih kratoning Allah énggal kelampah. Tentrem miwah rahayu, Gusti kang paring. Caosna pisungsungmu dadya cihnaning bungah minangka panuwunmu, wit sihing Allah. DONGA RAMA KAWULA PF : Sumangga mungkasi pangibadah punika srana sesarengan ngunjukaken Donga Rama Kawula. S : Dhuh Rama kawula ingkang wonten ing swarga. Asma Paduka mugi kasucèkaken. Kraton Paduka mugi rawuh. Karsa Paduka mugi kalampahan wonten ing bumi ing swarga. Kawula mugi kaparingan rejeki kawula kadosdéné wonten sacekapipun ing dinten punika. Saha Paduka mugi ngapunten kalepatan kawula kadosdéné kawula inggih ngapunten ing tetiyang ingkang kalepatan dhateng kawula. Punapa déné kawula mugi sampun ngantos katandukaken dhateng ing panggodha, nanging mugi sami Paduka uwalaken saking piawon. Awitdéné Paduka ingkang kagungan kraton saha wisésa tuwin kamulyan langgeng salami-laminipun. Amin. Pasamuwan Jumeneng P A N G U T U S A N L A N B E R K A H PANGUTUSAN PF : Tetepa setya supados gesang kapulihaken, mila sami enerna manah dhumateng Gusti lan sesami U PF U PF U BERKAH PF : KAWULA NGENERAKEN MANAH DHUMATENG GUSTI LAN SESAMI : Sami dadosa juru pawarta lan juru pangrimat : PUJI SOKUR KONJUK GUSTI : Pinujia Allah Sang Rama, Sang Putra, tuwin Sang Roh Suci. : SAMANGKÉ NGANTOS ING SALAMI-LAMINIPUN. : Mengkera saking papan pangibadah punika kanthi tentrem rahayu. Tindakna dhawuhipun Gusti lan gesanga sesarengan sadaya titah. Gusti nuntun tansah, Komisi Liturgika GKJ Kabluk Semarang -- 7
nampènana berkah saking Gusti Allah, "Allah muga maringana berkah, lan kowé padha direksaa. Allah muga maringana sarupaning prekara sing becik, lan kowé padha kaparingana sih-rahmat. Allah muga mirsani kanthi kawelasan, lan kowé padha kaparingana tentrem rahayu." (Wilangan 6:24-26) Pasamuwan ngidungaken KPJ 92 SÈSTU AGUNG SIHÉ GUSTI Sèstu agung sihé Gusti mring titah sabumi. Milujengaken tyang dosa, mrih manggih raharja. Sih-rahmat sihé Pangéran mring tyang kang pracaya, sèstu punika ganjaran dahat agungira. Komisi Liturgika GKJ Kabluk Semarang -- 8